Բանուն հավատաց, ինչպես և մնացած բոլորը: Նման փորձանքներ Զելիհային շատ էին պատահում, կամ էլ ինքն էր գնում փորձանք գտնում ամեն անգամ: Հնարավոր բան էր: Նման բան միայն նրան կպատահեր: Զելիհա մորաքույրն այդ ժամանակ տասնութ տարեկան էր: Հասուն մարդ էր: Այդ տարիքում առանց որևէ մեկի թույլտվությունը հարցնելու կարող էր ամուսնանալ, վարորդական իրավունք ստանալ կամ էլ քվեարկել, իհարկե, եթե զինվորականությունը ազատ ընտրությունների իրավունք տար: Նույն կերպ, եթե պետք լիներ, կարող էր գնալ և վիժեցում անել: